Etika óra 2. osztály

Trosztmér Klára Móri Dr. Zimmermann Ágoston Általános Iskola

Előzmények: a Szitakötő több írásának feldolgozása; technika órán a saját kincstárunk elkészítése

Felhasználtam a Szitatötő diákok számára küldött segédanyagát

1. Beszélgetés

Hogy indult a mai napotok? Mit szerettél a mai reggelben? Mit szerettél volna, ha másképp történik?

 Igazi kincs, ha jól indul a napunk! Miért?

 Szerintetek mit jelent a kincs az újszülöttnek, a diófának, a rókának, a csigának stb?

 Az őszi Szitakötő témája is a kincs.

 Fölolvasok egy mondatot belőle. Ki mondta?

 „Most pedig megmutatom a kincstáramat. … Választhatsz a kincseimből bármit, amit akarsz.”

 (Fecske Csaba: Falusi tündér)

 Hermin néni Mik az ő kincsei?

 Mik a ti kincseitek? Mutassátok meg a faliújságon, beszéljetek róla! (technika órán készítettük)

1. Én is hoztam egy kincsesdobozt. Ha belenéztek, egyszeri, megismételhetetlen kincset láttok benne! (A dobozban tükör van.) Nagy kuncogás, ahogy körbeadják a dobozt.

Miért kincs mindenki? Kinek a kincsei vagytok? (Hangsúlyozzuk, hogy saját magunk számára is kincs vagyunk!)

1. Érték a társakban

Menj oda a többiekhez, dicsérd meg őket valamiért!

Milyen érzés dicséretet adni és kapni? Melyiknek örültél a legjobban? Miért? Számít, hogy ki dicsér meg?

1. Bántások

Jólestek a dicséretek, de néha bántjuk is egymást szóval és tettel. Meséljetek ilyen eseteket! Hogyan tettétek jóvá? Mit éreztetek megbántottként vagy bántóként?

1. Szituációs játék

Eljátszanak megtörtént eseteket

1. Akadnak nehéz helyzetek is

Kié a kisautó? c. történet felolvasása, megbeszélése.

Báder Ilona, Kovács Katalin: Erköcstan (Nemzedékek Tudása) 14. oldal

1. Az óra értékelése

Hogy érezted magad? Mi újat tudtál meg magadról vagy a társaidról?